text:
v007400r - kta
                                     udskrift
                                          af
                     sø- & handelsrettens dombog
                                    ____________
den 8. august 2003 blev af retten i sagen
v-74-01
jydsk vindueskompagni a/s
(advokat jens steensgaard)
  mod
bering byg
v/ michael bering
(advokat kristen schmidt trærup)
afsagt sålydende
                                       d o m:
denne sag vedrører spørgsmålet om, hvorvidt sagsøgte, bering byg v/ michael be-
rings, anvendelse af tegninger af døre og vinduer i en annonce var i strid med sagsø-
ger, jydsk vindueskompagni a/s´, rettigheder til tegningerne.
                                             -2-
påstande
sagsøger, jydsk vindueskompagni a/s, har nedlagt følgende påstande:
    1. sagsøgte tilpligtes at anerkende at have handlet retsstridigt ved at benytte
        tegninger af vinduer og døre som angivet i bilag 4.
    2. sagsøgte tilpligtes at udlevere til sagsøger til tilintetgørelse samtlige i sagsøg-
        tes besiddelse værende annoncer, brochurer, løsblade og lignende, som inde-
        holder tegninger af døre og vinduer, hvortil sagsøger har ophavsret.
    3. sagsøgte idømmes en af retten fastsat straf i henhold til ophavsretslovens §
        76, stk. 1, jf. § 2, subsidiært markedsføringslovens § 22, stk. 3, jf. § 5.
    4. sagsøgte tilpligtes at betale et af retten fastsat vederlag til sagsøgeren for
        krænkelse af sagsøgers ophavsrettigheder, subsidiært markedsføringsretlige
        rettigheder til tegninger af døre og vinduer.
    sagsøgte, bering byg, har nedlagt påstand om frifindelse.
sagsfremstilling
sagsøger, jydsk vindueskompagni a/s (herefter jv), er en virksomhed som primært
handler med præfabrikerede vinduer og døre. selskabet har et datterselskab, gunsti
a/s, som er salgsselskab ved salg til byggemarkeder.
sagsøgte, bering byg v/ michael bering (herefter bering), er en tømrer/snedkervirk-
somhed uden egen produktion af vinduer og døre. i virksomheden, der ligger i gre-
nå, er beskæftiget ham selv og to svende.
i 1989 fik det senere jv tegneren helle bernth til at udfærdige håndtegnede skitser af
vinduer og døre til brug for annoncering. skitserne (bilag 1) indgår i en brochure for
                                          -3-
gunsti a/s, hvori der er en systematisk opstilling af sagsøgers produkter. en del af
skitserne i sagsøgers brochure er gengivet nedenfor:
                                       -4-
fra uge 46 i 2000 til marts 2001 havde jv en annonce i landets ugentlige distrikts-
blade:
den 16. oktober 2000 havde jv en annonce i århus onsdag:
                                         -5-
bering modtog i 2000 en reklame fra vinduessnedkeren aps (bilag a), der produce-
rer vinduer og døre, og som er beliggende i grenå.
indehaveren af vinduessnedkeren aps, svend flarup, har ved skrivelse af 16. okto-
ber oplyst følgende:
”…
vedrørende jydsk vindueskompagni a/s – bering byg
under henvisning til deres skrivelse af den 14. d.s. kan det herefter oplyses at type-
betegnelsen – type 4.00 – har været anvendt her i virksomheden igennem mange år
om facadedøre svarende til den omtalte.
baggrunden for typebetegnelsen er givet den, at vi gennem mange år havde meget
nært handelssamkvem med jydsk vindueskompagni a/s der aftog langt hovedparten
af alt hvad vi producerede her på virksomheden.
som følge heraf var det ikke alene nærliggende men oveni købet meget praktisk, at
der var sammenfald med visse typebetegnelser som man benyttede hos jydsk vindu-
eskompagni a/s, dette er baggrunden for at facadedøren er anført som type 4.00 i
sagens bilag a.
…”
                                           -6-
i slutningen af 2000/begyndelsen af 2001 havde bering en annonce i århus onsdag
(bilag 4):
ved skrivelse af 30. januar 2001 til bering påtalte jv´s advokat, at man fandt, at be-
rings ovenfor gengivne annonce indeholdt tegninger og til dels tekst, som jv havde
ophavsret til.
arkitekt ole dreyer har afgivet følgende skønserklæring af 16. september 2002:
”…
spørgsmål 1:
”syns- og skønsmanden anmodes om at vurdere om tegningerne i sagsøgers
brochure, jf. bilag 1, er udtryk for en selvstændig skabende indsats.”
svar.
det er oplyst at tegner helle bernth har udført tegningerne efter forlæg fra jydsk
vindueskompagni.
det samme er gældende for tegninger som optræder i sagens bilag 2 og 3, tegninger
som efter det oplyste er direkte kopier af tegninger i brochure.
tegninger som de optræder i bilag 1, oplyst at være dele af brochure fra producent,
optræder som selvstændige idet de er udtryk for en formgivning, detaljering i form af
sprosser, udsmykning, udformning af døres plader m.m.
idet dog døre og vinduer i principielt set analoge udgaver ses at optræde i brochurer
for tilsvarende produkter fra andre producenter.
                                            -7-
selve tegningen og opsætningen af de omhandlede elementer ses således at være
udtryk for en selvstændig indsats. de enkelte elementers udformning og måden at
opsætte vindues- og dørelementer side om side på i forbindelse med kataloger og
annoncer, ses ikke at være udtryk for en selvstændig indsats. samme metode og prin-
cipielt identiske elementer ses i annoncer og produktkataloger for producenter af
tilsvarende emner.
vedrørende selve lay-outet ses der at være forskel på hvorledes priserne angives,
henholdsvis i stjerneformede felter, bilag 2 og uden felter bilag 3, mens der i bilag 4
er tale om ovale felter uden stjerner.
spørgsmål 2:
”syns- og skønsmanden anmodes om at vurdere om de afbildede vinduer og
facadedøre i sagsøgtes annonce, jf. bilag 4, er identiske med de afbildede vindu-
er og facadedøre i sagsøgers brochure, jf. bilag 1.”
svar.
som anført under svar til sp. 1, er bilag 1 uddrag af katalog fra rekvirentens vindues-
fabrik, men bilag 2, 3 og 8 annoncer fra samme er produceret efter tegninger fra kata-
loget.
sagens bilag 4 er en annonce produceret og indrykket af rekvisitus.
vinduer som afbildet i bilag 2 kan genfindes side 3 i bilag 1, vinduer og døre som
afbildet i bilag 3 kan ligeledes genfindes side 3 i bilag 1, idet dog trapper ikke ses at
indgå i bilag 1. vinduer og døre som afbildet i bilag 4 er gennemgået og sammenlig-
net med sagens bilag 1, 2, 3 og 8.
vinduer benævnt ”topstyret” og angivet uden sprosser, kan genfindes i bilag 1 side 3,
ses umiddelbart at være identiske. i rekvirentannonce bilag 3 er disse omtalt som
”tophængte vinduer”.
vinduer benævnt ”sidehængte sprossevinduer” er ligeledes genfundet side 3 i bilag
1. i sagens bilag 3 er disse benævnt som i bilag 4, nemlig ”sidehængte sprossevindu-
er”. i sagens bilag 8 er disse omtalt som ”sprossevinduer”. vinduer synes umiddel-
bart kongruente.
vinduer omtalt som ”fast karm/topstyret” i bilag 4, kan ikke genfindes i hverken sa-
gens bilag 1, 2 eller 3.
vinduer omtalt som ”dannebrogsvinduer” i sagens bilag 4, kan genfindes i sagens
bilag 1, side 2, samt i sagens bilag 3 og 8, ses umiddelbart at være kongruente.
døre omtalt som ”kampagnedøre” i sagens bilag 4, kan genfindes i sagens bilag 1,
side 3 samt i sagens bilag 3, hvor de omtales som ”facadedøre”. i sagens bilag 8 er
døre omtalt som ”kampagnedøre”. døre som omhandlet ses umiddelbart at være ens.
de i sagens bilag 2, 3 og 4 viste emner, vinduer og døre er alle såkaldte standardele-
menter. det vil sige vinduer og døre der produceres af alle producenter stort set, altså
                                            -8-
elementer der er almindelige og gængse i markedet, hvorfor der ikke ses at være no-
gen særpræget eller særegent over udformningen heraf.
spørgsmål 3:
”såfremt spørgsmål 2 besvares benægtende, anmodes syns- og skønsmanden om
at beskrive, hvori forskellene består.”
svar.
forskellene som de optræder imellem emnerne i de omhandlede bilag ses bl.a. at
være måden priserne angives på, henholdsvis i ovale felter med ret afgrænsning og
som stjerneformede felter.
herudover ses der at være forskel på hvorledes de enkelte typer betegnes i flere til-
fælde, ex.vis. topstyret contra ophængt.
spørgsmål 4:
”såfremt syns- og skønsmanden finder, at der er ligheder mellem tegningerne,
jf. spørgsmål 2, bedes syns- og skønsmanden oplyse, om lighederne må anses for
tilfældige.”
svar.
som anført i svar til sp. til 1 ses der at være stor overensstemmelse mellem vinduer
og døre i de omhandlede annoncer, hvilket bl.a. kan hænge sammen med at der er
tale om såkaldte standardemner, altså emner der er stort salg i grundet den almindeli-
ge, klassiske udformning, herunder dimension, sprossering m.m. typerne har været
anvendt i mange år i identiske udformninger og formater.
hvorvidt sammenfaldet er tilfældigt eller der er tale om inspiration/kopiering af ma-
teriale, kan ikke besvares entydigt, idet dog tilstedeværelsen af typebetegnelsen ”type
4.00” i både bilag 3. og 4. indikerer at der er tale om ”genanvendelse” af materiale.
samme tyepebetegnelse genfindes i bilag a ved beskrivelse af døre.
spørgsmål 5:
”såfremt spørgsmål 1 besvares bekræftende anmodes syns- og skønsmanden
om at oplyse sædvanligt honorar for udarbejdelse og benyttelse af tegninger af
vinduer og facadedøre, som de der er udarbejdet af helle bernth.”
svar.
optegning af vinduer og døre i omfang som sagens bilag 1 vil anslået koste 18.000
kr. inkl. moms.
                                          -9-
spørgsmål 6:
”syns- og skønsmanden anmodes om at vurdere, om de afbildede vinduer og
facadedøre i sagsøgtes annonce, jf. bilag 4, er identiske med de afbildede døre og
vinduer i annoncen i bilag a.”
svar.
vinduer og døre som afbildet bilag 4 ses at være identiske med vinduer og døre i
bilag a.
udover at de enkelte elementer ses at være ens, er der identiske angivelser ved de
enkelte emner, således ses priser at være kongruente, målsætning af emner er ligele-
des identisk. ved døre er angivelse af type således i begge bilag angivet som ”type
4.00”.
indholdet i annoncen ses således at være identisk i de to annoncer, idet der dog i an-
nonce bilag a, indgår yderligere et vindue, benævnt ”vendbart vindue”, hvilket ikke
indgår i bilag 4.
de i annoncen omhandlede emner og deres prisangivelse ses at være identiske.
spørgsmål 7:
”syns- og skønsmanden anmodes om at vurdere, om annoncen i bilag 4 er iden-
tisk med annoncen i bilag a.”
svar.
selve annoncen som den fremtræder i henholdsvis bilag 4 og a, ses derimod ikke at
være identisk.
annoncen bilag 4 er en såkaldt højformat annonce, mens bilag a er et lavformat pro-
dukt.
bortset herfra ses annoncerne at være identiske, forstået på den måde at annonce jf.
bilag a, kan være et såkaldt ”ombrud” af annonce jf. bilag 4, altså at emnerne og
deres prisangivelse optræder ens, og med prisovalen placeret identisk, således at ene-
ste ændring er den tilføjelse der er sket ved indsættelse af supplerende emner i an-
nonce bilag a.
…”
forklaringer
direktør arne andersen har forklaret, at han begyndte egen virksomhed i 1989
under navnet scanprofil v/arne andersen. senere blev virksomheden omdannet til et
aktieselskab. selskabets hovedaktivitet er handel med præfabrikerede vinduer og
døre. jv sælger til alle, herunder private og mindre håndværkere. datterselskabet
gunsti a/s sælger kun til byggemarkeder.
                                          - 10 -
helle bernth, som har fremstillet skitsetegningerne, er en grafiker tilknyttet haugård
reklame, der lavede virksomhedens første annoncer. det er stadig hendes tegninger,
som bruges i selskabets annoncer. formålet med at få hende til at tegne skitserne var,
at de skulle udstråle professionalisme. tillige er genkendelseseffekten vigtig, og jv
har annoncer i op til 100 ugeaviser. jv har annonceret i århus onsdag i en årrække.
med berings annonce i århus onsdag er der derfor en nærliggende risiko for, at
kunderne forveksler bering og jv eller tror, at bering er jv´s forhandler. det er
svært at måle tabet for jv som følge af berings annonce, men den omsætning, som
går til andre end jv, indebærer et tab.
efter hans opfattelse er skitserne i jv´s annonce, der var i ugeavisen fra uge 46 i år
2000 til marts 2001, identiske med skitserne i berings annonce i århus onsdag. op-
sætningen i de to annoncer er også ens, ligesom de angiver prisen, hvilket er usæd-
vanligt i branchen. begge annoncer har overskriften ”vintertilbud”, og endelig står
der ”type 4.00” ud for en af skitserne, hvilket viser, at berings annonce er en kopi af
jv´s, idet denne typebetegnelse stammer fra, at jv i sin første brochure beskrev ty-
perne ud fra, hvilken side de stod på i brochuren, og med angivelse af, hvilket num-
mer på siden skitsen var. skitsen vist i annoncerne var således den første på side 4 i
brochuren.
jv havde et samarbejde med vinduessnedkeren fra 1996 og 2-3 år frem, hvor vin-
duessnedkeren producerede vinduer til jv, og jv ejede 10 % af anparterne i vindu-
essnedkeren indtil år 2000. efter salget af anparterne har der alene været tale om
samarbejde vedrørende mangelsudbedring af tidligere arbejder. det er først under
denne sag, at jv er blevet opmærksom på reklamen fra vinduessnedkeren, og jv har
taget forbehold om at rejse et krav over for vinduessnedkeren, idet jv ikke har givet
vinduessnedkeren lov til at bruge tegningerne. i reklamen er det jv´s skitser, som er
gengivet, på nær det vendbare vindue. det topstyrede vindue er fortegnet i forhold til
det sidehængte vindue ved opfotografering af den oprindelige skitse.
jv markedsfører sig hovedsageligt ved annoncereklamer, og det årlige reklamebud-
get er på 5-8 millioner kr. der er mange konkurrenter, som kopierer jv´s skitser. jv
har hver gang reageret prompte på krænkelserne.
                                          - 11 -
michael bering har forklaret, at han driver en tømrer/snedker virksomhed med to
svende. han producerer ikke selv vinduer og døre.
han havde tidligere handlet med vinduessnedkeren, som han modtog reklamen fra
med de omtvistede skitser i. han troede, at det var vinduessnedkeren, som havde
lavet skitserne, men det var egentlig ikke noget, han tænkte over. han spurgte ejerens
ægtefælle, mona flarup, om han måtte anvende skitserne fra reklamen til en annonce
for sin egen virksomhed, hvilket hun sagde, at han godt måtte. aftalen var, at han
skulle montere produkterne, og vinduessnedkeren skulle levere dem. han klippede
skitser ud fra reklamen, klistrede sin egen sammen, og indrykkede den i århus ons-
dag. annoncen var to gange i århus onsdag og resulterede kun i en ordre på en dør.
han indrykkede muligvis også annoncen i lokalavisen grenå bladet. han modtager
ikke selv århus onsdag, men han ser den af og til, når han er i århus. han har nok
set jv´s annoncer, men han har ikke bidt mærke i dem. han har ikke set, om jv har
annoncer i grenå bladet. han havde ikke bemærket ligheden mellem jv´s annonce
og hans egen, før end jv henvendte sig til ham. han er som regel underleverandør og
har ikke annonceret de sidste par år. han annoncerede omkring 2000-2001, og da han
begyndte egen virksomhed.
allan madsen har forklaret, at han var marketingchef hos jv indtil den 31. decem-
ber 2002. han begyndte i virksomheden i 1988/89. han arbejder i dag som fabriks-
chef på en termorudefabrik i kolding.
jv´s principper for markedsføringen var, at annoncerne skulle udstråle særpræg og
kvalitet samt, at der skulle være en genkendelseseffekt. dette blev opnået blandt an-
det ved skitsetegningerne udført af helle bernth. skitsetegningerne som gengivet i
brochuren fra gunsti a/s er en oversigt over jv´s produkter. jv annoncerer bredt fra
annoncer i distriktsblade til annoncer i landsdækkende aviser. jv har ugentligt an-
noncer i 50-100 aviser alt efter årstiden. jv annoncen, som er indrykket i ugeavisen
fra uge 46 i år 2000 til marts 2001, stammer fra slutningen af 80´erne og har været
anvendt hvert år siden i de angivne måneder. jv´s annonce fra 16. oktober 2000 i
århus onsdag er i hver uge med små ændringer. jv har altid annonceret i århus
onsdag og til tider i grenå bladet. han husker ikke hvilke annoncer, og hvornår de
har været i grenå bladet. berings annonce i århus onsdag ligner jv´s meget som
følge af de ens skitser. han blev opmærksom på annoncen, da han modtog bilagssi-
                                           - 12 -
den fra århus onsdag i forbindelse med indrykningen af jv´s egen annonce. jv rea-
gerede over for bering, da denne annonce ligger for tæt på deres. han er kun stødt på
reklamen fra vinduessnedkeren i forbindelse med denne sag. han har ikke set den i
noget medie. der har ikke været nogen aftale mellem jv og vinduessnedkeren om,
at vinduessnedkeren kunne anvende jv´s markedsføringsmateriale. skitserne i vin-
duessnedkerens annonce er identiske med jv´s på nær det vendbare vindue.
procedure
sagsøger har anført, at det efter bevisførelsen er godtgjort, at skitserne i berings an-
nonce er kopier af de skitser, som jv har fået udfærdiget af helle bernth. det frem-
går således af skønserklæringen, og det støttes af michael berings egen forklaring.
michael bering har ikke været i god tro, idet det ikke er diskulperende at anvende
materiale fra tredjemand. der påhvilede ham en undersøgelsespligt, som han ikke har
opfyldt, hvorfor han har handlet uagtsomt. han burde have undersøgt, hvor vindues-
snedkeren havde sit reklamemateriale fra. endvidere kan han ikke undgå at have væ-
ret bekendt med jv´s annoncer, hvorved bemærkes, at berings annoncer har flere
lighedspunkter med jv´s annoncer, som ikke stammer fra vinduessnedkerens rekla-
me. det drejer sig om annoncens opsætning samt anvendelsen af overskriften ”vin-
tertilbud”. det ville være for let at omgå reglerne, hvis man blot kan indsætte en tred-
jemand og derefter handle i strid med markedsføringsloven og ophavsretsloven under
henvisning til, at tredjemand har givet tilladelse hertil.
 bering har handlet i strid med ophavsrets- og/eller markedsføringsloven. efter
skønserklæringen kan det lægges til grund, at helle bernths tegninger har særpræg,
idet de er udtryk for en selvstændig indsats. tegningerne må derfor anses for omfat-
tet af ophavsretslovens § 1, hvilket støttes af praksis på området, hvoraf ses, at teg-
ninger til kataloger kan have tilstrækkelig værkshøjde, og at der stilles beskedne krav
til værkshøjden på tegninger. til gengæld er der en ganske snæver beskyttelse. den-
ne snævre beskyttelse omfatter blandt andet direkte kopiering som i den foreliggende
sag. kopieringen af tegningerne og brugen af dem i en annonce er endvidere en over-
trædelse af markedsføringslovens § 5, hvilket er utvivlsomt, når der er tale om kon-
kurrerende virksomhed. tegningerne har særpræg, og de har været anvendt som et
særligt forretningskendetegn for jv.
                                          - 13 -
da sagsøgtes annoncemateriale er i strid med sagsøgers rettigheder, må sagsøgte til-
lige udlevere det til tilintetgørelse.
de ulovlige annoncer bør medføre straf, da sagsøgte bevidst har kopieret skitserne.
heller ikke i forhold til strafsanktionen diskulperer det, at han har fået lov til kopie-
ring af en uberettiget tredjemand. af praksis fremgår det, at når det er bevist, at der
er sket en kopiering, er det krænkerens bevisbyrde, at kopieringen er sket retsmæs-
sigt, og denne bevisbyrde er ikke løftet. efter praksis bør strafniveauet ligge på en
bøde på op til 15.000 kr.
erstatningen til jv skal opgøres som jv´s tab med tillæg af ikke-økonomisk skade.
bering har efter det oplyste kun solgt en dør, men det er uden betydning, da den ik-
ke-økonomiske skade udgør den væsentligste del af erstatningspåstanden. det over-
lades til retten at fastsætte størrelsen heraf. der kan tages udgangspunkt i den af
skønsmanden anførte værdi af helle bernths tegninger, som er angivet til 18.000 kr. i
skønserklæringen.
sagsøgte har anført, at selve produktet er en almindelig brugsgenstand, hvilket skær-
per vurderingen af, om det nyder særlig beskyttelse. udgangspunktet er, at når det er
en funktionsbestemt genstand, er der ingen beskyttelse. skønsmanden er ikke spurgt,
om det er et kunstnerisk værk, men har alene tilkendegivet, at der efter hans opfattel-
se er tale om et produkt, som er resultatet af en selvstændig indsats. selve opsætnin-
gen af jv´s annoncer er imidlertid ikke resultatet af en selvstændig indsats. der er
tale om standardelementer, som ikke kan nyde beskyttelse efter ophavsretsloven.
annoncerne fremtræder som en helhed, og hvis man statuerer, at berings annonce
udgør en krænkelse af helle bernths skitser, ville det være umuligt for andre at lave
annoncer for vinduer og døre. der er intet nyt i at anvende overskriften ”vintertil-
bud” og tilsvarende de øvrige dele af jv´s annonce. betegnelserne af de forskellige
produkter er således ganske sædvanlige. typebetegnelsen 4.00 er en typebetegnelse,
som vinduessnedkeren anvender, hvilket ses af dennes reklame, og vinduessnedke-
ren havde givet tilladelse til at anvende dele fra deres reklame. det var en praktisk
foranstaltning i deres samarbejde, at der anvendtes ens betegnelser. annoncen fra jv,
hvori der anvendes overskriften ”vintertilbud”, er fra 2001, og den ligger således
efter berings annonce fra vinteren 2000, hvorfor det ikke indikerer, at der skulle væ-
re tale om kopiering. endvidere bemærkes, at berings annonce og jv´s annonce fra
                                           - 14 -
den 16. oktober 2000 i århus onsdag adskiller sig fra hinanden derved, at bering har
sat priserne i ovaler, og alle skitserne er gengivet med to skitser ind over hinanden i
berings annonce, hvilket ikke er tilfældet i jv´s annonce. endvidere er der angivet
maks. mål i berings annonce, hvor der i jv´s annonce er angivet flere mulige størrel-
ser. annoncerne ligger således så langt fra hinanden, at det ikke kan statueres, at be-
ring skulle have søgt at udnytte jv´s goodwill. der er tale om kopi fra et produkt,
som vinduessnedkeren har frembragt, og vinduessnedkeren havde givet tilladelse
hertil.
bering har aldrig ladet noget materiale producere, og der eksisterer således intet, der
ville være omfattet af jv´s påstand 2.
der er ikke grundlag for straf efter ophavsretsloven, fordi bering hverken har handlet
forsætligt eller uagtsomt. bering havde intet grundlag for at betvivle, at vindues-
snedkeren ikke havde rettighederne til indholdet af sin reklame. der er heller ikke
grundlag for straf efter markedsføringslovens § 22 jf. § 5, da bering ikke har forsøgt
at efterligne jv’s annoncer.
der er ikke grundlag for erstatning, idet der ikke foreligger en krænkelse. endvidere
har bering ikke opnået nogen vinding, idet annoncerne kun medførte salg af en dør,
hvorpå avancen for bering var 15 %. det bemærkes, at den angivne pris i skønser-
klæringen for helle bernths skitser omfatter alle skitser, og de af denne sag omfatte-
de skitser udgør kun en lille del heraf.
retten skal udtale:
efter skønsmandens erklæring og rettens besigtigelse af helle bernths skitser af vin-
duer og døre som gengivet i brochuren finder retten ikke, at de enkelte skitser i bro-
churen er udtryk for en sådan original kunstnerisk indsats, at de som enkeltelementer
kan nyde beskyttelse efter ophavsretslovens § 1.
som sagen er oplyst, finder retten endvidere ikke, at de enkelte skitser af vinduer og
døre i brochuren har et sådant særpræg som enkeltelementer, at de er beskyttet efter
markedsføringsloven.
                                          - 15 -
som følge heraf må bering byg frifindes for de nedlagte påstande, uanset at michael
bering må have været bekendt med jydsk vindueskompagnis annoncer grundet den
massive annoncering gennem en lang periode.
                             thi kendes for ret:
sagsøgte, bering byg, frifindes.
hver part bærer egne omkostninger, og sagsøger, jydsk vindueskompagni a/s, bæ-
rer omkostningerne ved syns- og skønsforretningen.
carsten vagn jacobsen        mette christensen      klaus stampe tønnes pedersen
                                        (sign.)
                                     ___ ___ ___
                         udskriftens rigtighed bekræftes
                          p.j.v. sø- og handelsretten, den